Doria Daniels, Author at LitNet
Doria Daniels is ’n professor in opvoedkundige sielkunde aan die Universiteit Stellenbosch, waar sy modules in kwalitatiewe navorsingsmetodologie en volwasseneleer en -ondersteuning aanbied in die meesters- en BEd Honneurs-programme. Sy het ’n PhD in internasionale en interkulturele opvoeding, wat haar passie vir die verstaan van gemarginaliseerde populasies se ervaring van opvoedkundige toegang en insluiting anker. Sy is ’n NRF-gegradeerde navorser wie se publikasies voortspruit uit haar empiriese navorsing oor bemagtiging en basiese opvoeding van ongeskoolde vroue, inheemse kennis en die rol van gender in voorstellings van vroue in gemeenskappe se geskiedenis, en die moontlikhede van volwassene-opvoeding en -opleiding vir aktiewe burgerskap. Haar mees onlangse navorsing vind plaas met immigrante-ouers oor hulle rolle in die opvoedkundige ondersteuning van hulle skoolkinders.
"Hierdie beeld van Moesliemvroue as aktiewe rolspelers in die private en publieke lewe van die gemeenskap noodsaak ’n paradigmaskuif wanneer daar oor Moesliemvroue en hulle bydraes tot taal en kultuur gepraat word."